समाचार एजेंसी रायटर्स के मुताबिक, यह पोर्ट मैरिटाइम यूज के साथ ही नौसिक उद्येश्‍यों के लिए होगा। पाकिस्‍तान के ग्‍वादर से महज 150 किमी की दूरी पर चाबहार पोर्ट का अधिग्रहण करके जिस तहर सरकार ने चीन की सामरिक बढ़त को कमजोर करने की कोशिश की थी, ठीक साबांग पोर्ट भी चीन की ओर से श्रीलंका में अधिग्रहित हंबनटोटा और मालदीव में अधिग्रहित बंदरगाह का जवाब होगा। अंडमान द्वीव समूह के आखिरी द्वीप से करीब 170 किलोमीटर की दूरी में मौजूद यह पोर्ट भारत की लुक ईस्‍ट पॉलिसी को भी ताकतवर बनाएगा। साथ ही मलक्‍का जलसंधि के पास मौजूद होने के चलते यह इकोनॉमी के लिहाज से भी अहम होगा। सामान्‍य भाषा में कहें तो पश्चिम में चाबहार के बाद अब पूरब में सबांग में चीन भारत से घिरेगा।